Държавен вестник, бр. 101, 2010 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  101
2. извършва подбор на кораби, които отго­
варят на условията за проверка, определени 
като кораби с „приоритет II“, в съответствие с 
приложение № 1, част II, т. 3Б.
Чл. 14. Проверките по тази наредба са:
1. първоначална проверка;
2. задълбочена проверка;
3. задължителна разширена проверка.
Чл. 15. (1) При всяка първоначална проверка 
на кораб инспекторът по ДПК като минимум 
извършва следното: 
1. проверява свидетелствата и документите 
съгласно приложение № 3; 
2. проверява дали установените през пред­
ходната проверка несъответствия, извършена 
от държава – членка на ЕС или на ПМР ДПК, 
са били отстранени; 
3. проверява общото състояние на кораба, 
включително хигиената, машинното отделение 
и помещенията за екипажа. 
(2) Инспекторът по ДПК може да не извър­
ши проверките по ал. 1, т. 1 на кораб, чиито 
несъответствия от проверка в предходното 
пристанище със срок за отстраняване „следващо 
пристанище“ са били регистрирани в базата 
данни за проверките. 
Чл. 16. (1) Задълбочена проверка се извърш­
ва, включително оперативен контрол, когато 
при проверката по чл. 15, ал. 1 възникнат явни 
основания, посочени в приложение № 4, да се 
предположи, че състоянието на кораба, неговото 
оборудване, комплектоването му с екипаж или 
условията за живот и работа не отговарят на 
изискванията на международните договори, по 
които Република България е страна. 
(2) За „явни основания“ се считат, но не 
само посочените в приложение № 4. 
Чл. 17. (1) В съответствие с приложение 1, 
част II, т. 3А и 3Б на задължителна разширена 
проверка подлежат:
1. кораби с висок рисков профил;
2. пътнически кораби, нефтени танкери, 
газовози, химикаловози или кораби за насипни 
товари, които са на повече от 12 години;
3. кораби с висок рисков профил или път­
нически кораби, нефтени танкери, газовози, 
химикаловози или кораби за насипни товари, 
които са на повече от 12 години, в случай на 
първостепенни или непредвидени фактори;
4. кораби, подлежащи на повторна проверка 
след издадена заповед за отказ на достъп до 
пристанище съгласно чл. 21.
(2) Операторът или капитанът на кораба 
осигуряват в графика за товаро-разтоварни­
те или други операции достатъчно време за 
извършването на задължителна разширена 
проверка. 
(3) Корабът остава в пристанището до за­
вършване на проверката при спазване на мер­
ките за контрол по отношение на сигурността. 
(4) При получаване на предварително уве­
домление, изпратено от кораб, който подлежи 
на задължителна разширена проверка, ИА „МА“ 
уведомява кораба в случай, че тази проверка 
няма да бъде извършена. 
(5) Обхватът на разширената проверка 
включва рисковите области, посочени в прило­
жение № 5. 
(6) Инспекторът по ДПК може да не извър­
ши проверката по чл. 15, ал. 1, т. 3 на кораб, 
чиито несъответствия от проверка в предход­
ното пристанище със срок за отстраняване 
„следващо пристанище“ са били регистрирани 
в базата данни за проверките. 
Чл. 18. При завършването на първоначална 
проверка, задълбочена проверка или задължи­
телна разширена проверка инспекторът по ДПК 
изготвя доклад в съответствие с приложение 
№ 6. Копие от доклада от проверката се връчва 
на капитана на кораба. 
Чл. 19. (1) Инспекторите по ДПК извършват 
проверките, свързани със сигурността, в съот­
ветствие с указанията и процедурите, посочени 
в приложение № 7.
(2) Проверките за сигурност се прилагат 
към всички чуждестранни кораби, посочени в 
чл. 1, ал. 4 – 7 от Наредба № 53 от 2004 г. за 
условията и реда за постигане на сигурността 
на корабите и пристанищата (обн., ДВ, бр. 72 
от 2004 г.; изм. и доп., бр. 94 от 2005 г., бр. 70 
от 2007 г.), които посещават българско прис­
танище или застанат на котва.
(3) Изискванията относно разширените 
проверки по чл. 17 се прилагат спрямо ро-ро 
фериботи и бързоходни пътнически плавателни 
съдове, посочени в т. 5 и 6 на § 1 от допълни­
телната разпоредба на Наредба № 11 от 2004 г. 
за прегледите на корабите и корабопритежате­
лите (обн., ДВ, бр. 52 от 2004 г.; изм., бр. 101 
от 2004 г.; доп., бр. 9 от 2009 г.; изм. и доп., 
бр. 30 и 49 от 2009 г.).
(4) Когато на чуждестранен кораб в българско 
пристанище е извършена проверка по чл. 33, 
ал. 1 и чл. 37 от Наредба № 11 от 2004 г., в 
зависимост от случая този специфичен преглед 
се регистрира в базата данни за проверките 
като задълбочена или задължителна разширена 
проверка и се взема предвид при прилагането 
на чл. 11 – 13.
(5) Прегледът по ал. 4 се взема предвид за 
изчисление степента на изпълнение на задъл­
жението за проверки, доколкото са обхванати 
всички области от приложение № 7.
(6) Отстраняването на несъответствия, 
задържането, отказът на достъп, както и пос­
ледващите мерки след проверките на ро-ро 
ферибот или бързоходен пътнически кораб 
могат да се прилагат, дори когато корабът 
съответства на изискванията по чл. 42 от 
Наредба № 11 от 2004 г.